8. Compartimentul audit intern

a) este organizat și își desfășoară activitatea conform Legii nr. 672/2002 privind auditul public intern, republicată, cu modificările și completările ulterioare, ale Hotărârii Guvernului nr. 1086/2013 pentru aprobarea Normelor generale privind  exercitarea activității de audit public intern, ale Ordinului Ministrului finanțelor publice nr. 252/2004 pentru aprobarea Codului privind conduita etică a auditorului intern și Cartei auditului intern;
b) funcționează în subordinea directă a conducătorului instituției exercitând o funcție distinctă și independentă de activitățile Direcției Generale de Asistență Socială și Protecția Copilului a Județului Suceava;
c) asigură auditarea activității  centrelor de asistență socială pentru adulți și de protecția copilului aflate în subordinea Direcției Generale de Asistență Socială și Protecția Copilului a Județului Suceava;
d) vizează evaluarea și îmbunătățirea proceselor de management al riscului, de control și de guvernanță, precum și nivelurile de calitate atinse în îndeplinirea responsabilităților, cu scopul de:
            - a oferi o asigurare rezonabilă că acestea funcționează cum s-a prevăzut și că permit realizarea obiectivelor și scopurilor propuse;
            - a formula recomandări pentru îmbunătățirea funcționării activităților entității publice în ceea ce privește eficiența și eficacitatea.
e) elaborează proiectul planului multianual de audit public intern și, pe baza acestuia, proiectul planului anual de audit public intern;
f) efectuează activități de audit public intern pentru a evalua dacă sistemele de management financiar și control ale Direcției Generale de Asistență Socială și Protecția Copilului a Județului Suceava și entitățile subordonate sunt transparente și sunt conforme cu normele de legalitate, regularitate, economicitate, eficiență și eficacitate; auditul public intern se exercită asupra tuturor activităților desfășurate, cu privire la formarea și utilizarea fondurilor publice, precum și la administrarea patrimoniului public;
g) informează forul superior din cadrul Consiliul Județean Suceava despre recomandările neînsușite de către conducătorul entității publice auditate, precum și despre consecințele acestora;
h) elaborează raportul anual al activității de audit public intern;
i) în cazul identificării unor neregularități sau posibile prejudicii, raportează imediat conducerii Direcției Generale de Asistență Socială și Protecția Copilului a Județului Suceava;
j) auditează toate activitățile desfășurate de către Direcția Generală de Asistență Socială și Protecția Copilului a Județului Suceava, cel puțin o dată la 4 ani.
